Tónlistarmaðurinn heldur tónleika á Laugardalsvelli næsta sumar . Ed Sheeran mun halda sína fyrstu tónleika á Íslandi þann 10. ágúst 2019 . Í myndbandi sem kappinn birti á YouTube sendir hann Íslendingum kveðju og segist hlakka til að spila fyrir þá . Hann hafi reyndar komið til Íslands áður en aldrei spilað þar og hann sé mjög spenntur . Tónleikarnir á Íslandi eru hluti af Evróputúr stjörnunnar sem mun standa yfir frá maí til ágúst 2019 og auk þess að spila fyrir okkur mun Ed halda tónleika í Frakklandi , Portúgal , Spáni , Ítalíu , Þýskalandi , Austurríki , Rúmeníu , Tékklandi , Lettlandi , Rússlandi , Finnlandi , Danmörku og Ungverjalandi og svo að sjálfsögðu í heimalandi sínu Bretlandi þar sem síðustu tónleikar túrsins verða . Miðasala á tónleikana hefst klukkan 9 fimmtudaginn 27. september á TIX.is / Ed og í boði eru 30.000 miðar á mismunandi og misdýrum svæðum svallarins . Í myndbandinu hér fyrir neðan er Ed brosandi út að eyrum á meðan hann sendir Íslendingum kveðju sína og ekki annað að sjá en að hann meini hvert orð .